Теміртай Рымтайұлы Ізбастин

Теміртай Рымтайұлы Ізбастин (10 қыркүйек 1957, Баянауыл, Баянауыл ауданы, Павлодар облысы) – қазақстандық дипломат, Болгариядағы елші (2009-2022) https://online.zakon.kz/m/amp/document/35542201. Қасым-Жомарт Тоқаевтың күйеу баласы https://rus.azattyq.org/amp/32168825.html https://alash.kz/kz/article/toqaevtyng-kujeu-balasy-qyzmetinen-bosatyldy.html https://sputnik.kz/amp/20220418/toqaev-kuyeu-bala-ata-zan-24277064.html https://www.azattyq.org/amp/30248021.html.

 Өмірбаяны 
Арғын-Сүйіндік тайпасының қаржас руынан шыққан. 1957 жылдың 10 қыркүйегінде Павлодар облысының Баянауыл ауылында дүниеге келген.

1980 жылы С.Ж. Асфендияров атындағы Қазақ ұлттық медицина университетін бітірген. 2008 жылы Абай атындағы Қазақ ұлттық педагогикалық университетін бітірген. 2015 жылы Болгарияның София университетін Ph.D дәрежесімен бітірді. Төтенше және Өкілетті Елші дипломатиялық дәрежесі бар.

 Еңбек қызметі 
1994-1997 жылдары - Қазақстанның Мажарстандағы және Қытай Халық Республикасындағы елшіліктерінде қызмет етті.

1997-2001 жылдары - Германияның Дюссельдорф қаласындағы Қазақстан Республикасының консулы.

2002-2005 жылдары - Қазақстан Республикасының Аустриядағы Елшілігінің консулы, кеңесшісі.

2005-2009 жылдары - Қазақстан Республикасы Сыртқы істер министрлігі Консулдық қызмет департаментінің бөлім жетекшісі, департамент директорының орынбасары, директор міндетін атқарушы.

2009-2019 жылдары - Қазақстанның Болгария Республикасындағы Дипломатиялық миссиясының басшысы.

2019 жылдың 1 қарашасынан 2022 жылдың 9 желтоқсанына дейін – Қазақстан Республикасының Болгария Республикасындағы Төтенше және Өкілетті Елшісі.

 Отбасы 
 Үйленген, төрт баласы бар.
 Жұбайы, Қарлыға Кемелқызы Ізбастина (Тоқаева) (19.09.1956 жылы туған) — Қазақстан Президенті Қасым-Жомарт Тоқаевтың қарындасы.
 Ұлдары: Қаныш, Мұхамед, Бекет.
 Қызы: Дана.

 Дереккөздер 

Санат:Қазақстан мемлекет қайраткерлері
Санат:Абай атындағы Қазақ Ұлттық педагогикалық университеті түлектері
Санат:Асфендияров атындағы Қазақ ұлттық медицина университеті түлектері
Санат:Қазақстанның Болгариядағы елшілері
Санат:Павлодар облысында туғандар